ส่วนที่ 1

ข้อมูลสรุป (Executive Summary)

บริษัท ผลิตภัณฑ์คอนกรีตชลบุรี จำกัด (มหาชน) ก่อตั้งขึ้นเมื่อวันที่ 19 เมษายน 2526
เริ่มต้นจากการเป็นบริษัทผู้ผลิตและจำหน่ายผลิตภัณฑ์คอนกรีตที่เกี่ยวข้องกับงานสาธารณูปโภค
ต่อมาได้ขยายงานในธุรกิจคอนกรีต และมีผลดำเนินงานเติบโตก้าวหน้ามาอย่างต่อเนื่อง จนปัจจุบัน
เป็นหนึ่งในผู้ผลิตและจำหน่ายผลิตภัณฑ์คอนกรีตอย่างครบวงจรรายใหญ่ของประเทศ
และรายใหญ่ที่สุดในภาคตะวันออก โดยมีโรงงานผลิตตั้งกระจายอยู่ในเขตพื้นที่ภาคตะวันออก
กรุงเทพฯ และปริมณฑล กว่า 24 แห่ง มีกำลังการผลิต 3,600,000 คิวต่อปี
ที่พร้อมผลิตและจัดส่งผลิตภัณฑ์คอนกรีตให้แก่ลูกค้าทั่วประเทศ

ผลิตภัณฑ์คอนกรีตของบริษัทฯ ภายใต้เครื่องหมายการค้า “CCP”
ทุกประเภทผลิตด้วยเครื่องจักรทันสมัย
ภายใต้โรงงานที่ได้รับการรับรองระบบบริหารคุณภาพตามมาตรฐานโลก ISO 9001:2000
และมาตรฐานผลิตภัณฑ์อุตสาหกรรม (มอก.) ซึ่งสามารถแบ่งเป็น 3 ผลิตภัณฑ์หลัก ได้แก่

1. คอนกรีตผสมเสร็จ

มีหลากหลายชนิดสำหรับงานก่อสร้างทุกประเภท ทุกขนาด ตั้งแต่งานก่อสร้างขนาดเล็ก
จนถึงโครงการก่อสร้างขนาดใหญ่ระดับประเทศ

2. คอนกรีตสำเร็จรูปสำหรับงานโครงสร้างงานระบบ

เป็นผลิตภัณฑ์คอนกรีตสำหรับงานโครงสร้าง และงานสาธารณูปโภค ประเภทถนนทางหลวง
ระบบระบายน้ำ และโครงการก่อสร้างต่างๆ ของทั้งภาครัฐและภาคเอกชน
โดยผลิตภัณฑ์คอนกรีตสำเร็จรูปสำหรับงานโครงสร้าง ได้แก่ แผ่นพื้น บล็อกก่อผนัง ตัวกั้นถนน
สำหรับผลิตภัณฑ์คอนกรีตสำเร็จรูปสำหรับงานระบายน้ำ ได้แก่ ท่อระบายน้ำ รูปแบบต่างๆ ท่อดันลอด
บ่อพัก รางระบายน้ำ

3. คอนกรีตสำเร็จรูปสำหรับงานตกแต่ง

เป็นผลิตภัณฑ์คอนกรีตสำหรับงานตกแต่งพื้นถนน และลานอเนกประสงค์ต่างๆ ได้แก่
บล็อกประสานปูพื้น แผ่นทางเท้า บล็อกหญ้า และขอบคันหิน

นอกจากนี้ บริษัทฯ ยังรับผลิตคอนกรีตที่มีรูปแบบและคุณสมบัติเฉพาะตามคำสั่งลูกค้า (Made to
order) อีกด้วย

ทั้งนี้ นอกจากธุรกิจผลิตและจัดจำหน่ายคอนกรีต บริษัทฯ ยังลงทุนจัดตั้งบริษัทย่อย 4 แห่ง
ประกอบธุรกิจที่เกี่ยวเนื่อง เพื่อสนับสนุนการดำเนินงานบริษัทภายในกลุ่ม ได้แก่

1. บริษัท ชลบุรีกันยง จำกัด ก่อตั้งเมื่อวันที่ 19 เมษายน 2526
ประกอบธุรกิจร้านจำหน่ายสินค้าวัสดุก่อสร้างและอุปกรณ์ตกแต่งบ้าน ทั้งค้าปลีกและค้าส่ง ภายใต้ชื่อ
“กันยงโฮมสโตร์” มีทุนจดทะเบียนจำนวน 250 ล้านบาท โดยบริษัทฯ ถือหุ้นบริษัท ชลบุรีกันยง
จำกัด ทางอ้อม โดยผ่านบริษัท ตะวันออกการขนส่ง จำกัด ในอัตราร้อยละ 99.99 (ณ 31
ธันวาคม 2550)

ปัจจุบัน กันยงโฮมสโตร์ มี 2 สาขา คือ สาขาชลบุรี และสาขาพัทยา
ดำเนินงานด้วยรูปแบบร้านค้าปลีกสมัยใหม่ (Modern Trade)
ภายใต้แนวคิดศูนย์รวมสินค้าวัสดุก่อสร้างและสินค้าตกแต่งบ้านอย่างครบวงจร
ที่ลูกค้าสามารถเลือกซื้อสินค้าเกี่ยวกับบ้านทุกอย่างได้ในที่เดียว (One Stop Shopping)
ซึ่งโดดเด่นด้วยความกว้างขวางของพื้นที่ขายและส่วนจัดแสดงสินค้ากว่า 20,000 ตารางเมตร
โดยมีรายการสินค้าเกี่ยวกับการก่อสร้าง ตกแต่ง และซ่อมแซมบ้านในทุกหมวดหมู่ให้เลือกสรร
มากกว่า 70,000 รายการ พร้อมด้วยบริการให้คำปรึกษาในการเลือกซื้อสินค้า
การออกแบบและตกแต่งจากเจ้าหน้าที่ผู้เชี่ยวชาญ

2. บริษัท ตะวันออกการขนส่ง จำกัด ก่อตั้งเมื่อวันที่ 25 เมษายน 2531
ประกอบธุรกิจให้เช่ายานพาหนะแก่บริษัทในเครือ เพื่อขนส่งวัสดุก่อสร้าง อาทิ หิน ปูน ทราย
คอนกรีต ปัจจุบัน มีทุนจดทะเบียนจำนวน 100 ล้านบาท โดยมีบริษัทฯ
เป็นผู้ถือหุ้นรายใหญ่ซึ่งถือหุ้นตรงในอัตราร้อยละ 99.79 (ณ 31 ธันวาคม 2550)

3. บริษัท ชลประทีปสินทรัพย์ จำกัด ก่อตั้งขึ้นเมื่อวันที่ 22 พฤษภาคม 2545
ประกอบธุรกิจให้เช่าทรัพย์สินที่ดิน อาคารสำนักงานและโรงงานแก่บริษัทในเครือปัจจุบัน
มีทุนจดทะเบียนจำนวน 350 ล้านบาท โดยมีบริษัทฯ เป็นผู้ถือหุ้นรายใหญ่ซึ่งถือหุ้นตรงในอัตราร้อยละ
95.71 (ณ 31 ธันวาคม 2550)

4. บริษัท สมาร์ทคอนกรีต จำกัด ก่อตั้งขึ้นเมื่อวันที่ 30 มกราคม 2547
ประกอบธุรกิจผลิตและจำหน่ายคอนกรีตมวลเบา ระบบอบไอน้ำภายใต้ความดันสูง (Autoclaved
Aerated Concrete: AAC) ภายใต้ชื่อ “สมาร์ท บล็อก” ปัจจุบัน มีทุนจดทะเบียนจำนวน 350
ล้านบาท และมีกำลังการผลิตอยู่ที่ 3 ล้านตารางเมตร/ปี โดยมีบริษัทฯ
เป็นผู้ถือหุ้นรายใหญ่ในอัตราร้อยละ 71.78 (ณ 31 ธันวาคม 2550)

โครงสร้างการถือหุ้นในกลุ่มบริษัท

หมายเหตุ - ข้อมูล ณ 31 ธันวาคม 2550

  - ณ ปัจจุบัน บริษัทฯ มีทุนจดทะเบียนและทุนชำระแล้วทั้งสิ้น 310 ล้านบาท โดยมีผู้ถือหุ้นรายใหญ่
  คือ กลุ่มทีปกรสุขเกษม ซึ่งถือหุ้นทั้งทางตรงและทางอ้อมรวมกันร้อยละ 61.85 (ณ 31 ธันวาคม
  2550)

- บจก.สมาร์ทคอนกรีต เดิมชื่อ บจก. ออโตเครป แอเรทเต็ด คอนกรีต โปรดัก จำกัด

ตารางแสดงโครงสร้างกลุ่มบริษัทฯ

+---+-----------------+--------+--------+-------------------------------+
| ช |                 | ร้อยละ  | ควา    | ลักษณะการประกอบธุรกิจ            |
| ื่อ |                 |        | มสัมพันธ์ |                               |
| บ |                 | ของก   |        |                               |
| ร |                 | ารถือหุ้น |        |                               |
| ิษ |                 |        |        |                               |
| ัท |                 |        |        |                               |
+---+-----------------+--------+--------+-------------------------------+
| 1 | บริษัท            | 99.79  | บ      | บริการเช่ายานพาหน               |
|   | ตะวันออกการขนส่ง  |        | ริษัทย่อย | ะเพื่อขนส่งวัสดุก่อสร้างแก่บริษัทในเครือ |
|   | จำกัด            |        |        |                               |
+---+-----------------+--------+--------+-------------------------------+
| 2 | บริษัท ชลบุรีกันยง   | 99.99* | บ      | ร้านจำหน่ายว                    |
|   | จำกัด            |        | ริษัทย่อย | ัสดุก่อสร้างในรูปแบบร้านค้าปลีกสมัยใหม่ |
+---+-----------------+--------+--------+-------------------------------+
| 3 | บริษัท            | 95.71  | บ      | บริการเช่าที่ดิน                   |
|   | ชลประทีปสินทรัพย์   |        | ริษัทย่อย | อาคา                          |
|   | จำกัด            |        |        | รสำนักงานและโรงงานแก่บริษัทในเครือ |
+---+-----------------+--------+--------+-------------------------------+
| 4 | บริษัท            | 71.78  | บ      | ผ                             |
|   | สมาร์ทคอนกรีต     |        | ริษัทย่อย | ลิตและจำหน่ายผลิตภัณฑ์คอนกรีตมวลเบา |
|   | จำกัด            |        |        |                               |
+---+-----------------+--------+--------+-------------------------------+

หมายเหตุ - ข้อมูล ณ 31 ธันวาคม 2550

- * เป็นการถือหุ้นทางอ้อมโดยผ่านบริษัท ตะวันออกการขนส่ง จำกัด

ผลการดำเนินงานของบริษัท ผลิตภัณฑ์คอนกรีตชลบุรี จำกัด (มหาชน)

บริษัทฯ มีรายได้รวมในปี 2550 จำนวน 2,659.19 ล้านบาท ลดลง 155.01 ล้านบาท
หรือร้อยละ 5.51 เมื่อเทียบกับรายได้รวม 2,814.21 ล้านบาท ในปี 2549 เนื่องจากทางบริษัทฯ
มีการเลือกรับงานมากขึ้น โดยพิจารณาจากอัตรากำไรและความเหมาะสมด้านอื่นๆ ประกอบด้วย
ส่งผลให้บริษัทฯ มีอัตรากำไรขั้นต้นสูงขึ้นจากร้อยละ 11.78 ในปี 2549 เป็นร้อยละ 12.43
หรือคิดเป็นอัตราเพิ่มขึ้นร้อยละ 5.52 และบริษัทฯ มีกำไรก่อนดอกเบี้ยจ่ายและภาษีเงินได้ (EBIT)
ในปี 2550 จำนวน 50.71 ล้านบาท เพิ่มขึ้นจากปีก่อนที่มีผลขาดทุน 78.60 ล้านบาท
เพิ่มขึ้นเป็นจำนวน 129.31 ล้านบาท หรือเพิ่มขึ้นร้อยละ 164.51 เนื่องจาก บริษัทฯ
มีการตั้งสำรองหนี้สงสัยจะสูญและขาดทุนจากการด้อยค่าสินทรัพย์ลดลงมาก เมื่อเทียบกับปี 2549
อย่างไรก็ตาม บริษัทฯ มีกำไรก่อนดอกเบี้ย ภาษีเงินได้ ค่าเสื่อมราคา การตัดจำหน่าย
และค่าใช้จ่ายที่ไม่ใช่เงินสด (EBITDA) จำนวน 228.81 ล้านบาท เพิ่มขึ้นจากปี 2549 จำนวน
23.32 ล้านบาท หรือเพิ่มขึ้นร้อยละ 11.35 เนื่องจากการดำเนินงานที่มีประสิทธิภาพมากขึ้นของ
บริษัทฯ และบริษัทย่อย โดยในปี 2550 บริษัทฯ มีการจ่ายชำระคืนเงินกู้ยืมสุทธิ 188.74 ล้านบาท
ส่งผลให้บริษัทฯ มีดอกเบี้ยจ่าย จำนวน 128.39 ล้านบาท ลดลง 12.34 ล้านบาท
หรือคิดเป็นร้อยละ 8.77 เมื่อเทียบกับงวดเดียวกันของปีก่อน อย่างไรก็ตาม บริษัทฯ
รับรู้ผลขาดทุนสุทธิ 52.80 ล้านบาท ขาดทุนลดลงจากปีก่อนที่มีผลขาดทุนสุทธิ 197.53 ล้านบาท
เป็นจำนวน 144.73 ล้านบาท หรือลดลงร้อยละ 73.27 เนื่องจากการที่บริษัทฯ
มีการตั้งสำรองหนี้สงสัยจะสูญและขาดทุนจากการด้อยค่าของสินทรัพย์ลดลง และมีดอกเบี้ยจ่ายที่ลดลง

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)